
Comisia pentru Buget,

Finanţe şi Bănci
Bucureşti, 03.06.2020 

Nr. 4c-2/ 126
PLx. 647/2019
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul suplimentar asupra proiectului de Lege pentru completarea art.60 pct.1 din Legea nr.227/2015 privind Codul fiscal,  trimis spre dezbatere pe fond, cu adresa nr. PLx.647/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE

Sorin LAZĂR
Parlamentul României

Comisia pentru Buget,

Finanţe şi Bănci
Bucureşti, 03.06.2020 

Nr. 4c-2/ 126
PLx. 647/2019
RAPORT SUPLIMENTAR
asupra proiectului de Lege pentru completarea art.60 pct.1 din Legea nr.227/2015 privind Codul fiscal
În conformitate cu prevederile art.70 din Regulamentul Camerei Deputaților, republicat, Plenul Camerei Deputaților a hotărât trimiterea spre reexaminare Comisiei pentru buget, finanțe și bănci a proiectului de Lege pentru completarea art.60 pct.1 din Legea nr.227/2015 privind Codul fiscal.
Potrivit prevederilor art. 75 din Constituţia României, republicată, şi ale art. 91 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în ședința din data de 2 decembrie 2019.
La dezbaterea proiectului de Lege s-au avut în vedere avizele favorabile ale Consiliului Legislativ, Consiliului Economic și Social, Comisiei juridice, de disciplină şi imunităţi, Comisiei pentru drepturile omului, culte și problemele minorităților naționale și  Comisiei pentru politică economică, reformă şi privatizare.
Proiectul de Lege supus dezbaterii are ca obiect de reglementare scutirea de la plata impozitului pe venit a persoanelor fizice cu handicap grav sau accentuat, pentru veniturile realizate din transmiterea dreptului de proprietate cu titlu de moştenire.
În conformitate cu prevederile art.61 din Regulamentul Camerei Deputaţilor, republicat, membrii Comisiei pentru buget, finanţe şi bănci au reexaminat proiectul de Lege menționat mai sus, în ședința online, din data de 2 iunie 2020.    
La lucrările Comisiei online, și-au înregistrat prezența un număr de 27 deputați, din totalul de 27 de membri.
În urma reexaminării proiectului de Lege, deputații prezenți la lucrările online au hotărât, cu majoritate de voturi, să propună plenului Camerei Deputaţilor un raport suplimentar de adoptare a proiectului de Lege pentru completarea art.60 pct.1 din Legea nr.227/2015 privind Codul fiscal, cu amendamentul admis prezentat în Anexă.
În raport cu obiectul şi conţinutul său, proiect de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen - Gabriel PIRTEA


Şef serviciu,
Giorgiana Ene

Consilier,
Simina Alexandra Mocanu
Anexă

In urma examinării, comisia propune adoptarea proiectului de Lege cu următorul amendament:

	Nr. crt.
	           Forma adoptată de Senat
	Text amendamente propuse

(autorul amendamentelor)


	Motivarea amendamentelor propuse

	1


	LEGE

pentru completarea art.60 pct.1 din Legea nr.227/2015 privind Codul fiscal


	Nemodificat
	

	2


	Art.I.- La articolul 60 punctul 1 din Legea nr. 227/2015 privind Codul fiscal, publicată în Monitorul Oficial al României, Partea I, nr.688 din 10 septembrie 2015, cu modificările și completările ulterioare, după litera d) se introduce o nouă literă, lit.e), cu următorul cuprins:
“e) transmiterea dreptului de proprietate și a dezmembrămintelor acestuia cu titlul de moștenire, prevăzute la art.111;”


	Art.I.- La articolul 60 punctul 1 din Legea nr. 227/2015 privind Codul fiscal, publicată în Monitorul Oficial al României, Partea I, nr.688 din 10 septembrie 2015, cu modificările și completările ulterioare, după litera d) se introduce o nouă literă, lit.e), cu următorul cuprins:
“e) transmiterea dreptului de proprietate și a dezmembrămintelor acestuia cu titlul de moștenire, prevăzute la art.111, indiferent de momentul dezbaterii succesiunii;”

Autor: membrii comisiei

